ประกาศกระทรวงการคลังประกาศกระทรวงการคลังเรื่องมติการประชุมสามัญผู้ถือหุ้นประจำปี ๒๕๕๗ของบริษัทไปรษณีย์ไทย จำกัด[๑] อาศัยอำนาจตามมาตรา ๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒กระทรวงการคลังในฐานะผู้ถือหุ้นทั้งหมดของบริษัท ไปรษณีย์ไทย จำกัดมีความเห็นเกี่ยวกับเรื่องต่าง ๆ ของการประชุมสามัญผู้ถือหุ้นประจำปี ๒๕๕๗ของบริษัท ไปรษณีย์ไทย จำกัด ดังต่อไปนี้๑. การพิจารณารายงานประจำปี๒๕๕๖ ของคณะกรรมการบริษัท ไปรษณีย์ไทย จำกัด เกี่ยวกับผลการดำเนินงานของบริษัทไปรษณีย์ไทย จำกัด ในรอบปีที่ผ่านมากระทรวงการคลังมีมติรับทราบผลการดำเนินงานของบริษัท ไปรษณีย์ไทยจำกัด ในรอบปี ๒๕๕๖ ของ บริษัท ไปรษณีย์ไทย จำกัด ตามที่คณะกรรมการบริษัทไปรษณีย์ไทย จำกัด เสนอ๒. การพิจารณางบการเงินของบริษัทไปรษณีย์ไทย จำกัด สำหรับปีสิ้นสุดวันที่ ๓๑ ธันวาคม ๒๕๕๖ ตามรายงานของผู้สอบบัญชีกระทรวงการคลังมีมติอนุมัติงบการเงินของบริษัท ไปรษณีย์ไทย จำกัดสำหรับรอบระยะเวลาบัญชีสิ้นสุด ณ วันที่ ๓๑ ธันวาคม ๒๕๕๖ซึ่งสำนักงานตรวจเงินแผ่นดิน ได้ตรวจสอบและรับรองแล้ว ตามที่คณะกรรมการบริษัทไปรษณีย์ไทย จำกัด เสนอ เพื่อให้เป็นไปตามข้อบังคับของบริษัท ไปรษณีย์ไทย จำกัด ข้อ๒๖๓. การพิจารณาอนุมัติการจัดสรรกำไรและการจ่ายเงินปันผลกระทรวงการคลังมีมติอนุมัติการจ่ายเงินปันผลให้กระทรวงการคลังจำนวน ๖๐๘,๗๕๐,๐๐๐.๐๐ บาท หรือคิดเป็น ๔.๘๗ บาทต่อหุ้น ทั้งนี้ เนื่องจากบริษัท ไปรษณีย์ไทย จำกัดได้จ่ายเงินปันผลระหว่างกาลในปี ๒๕๕๖ ให้กระทรวงการคลังแล้วจำนวน ๑๕๗,๓๑๖,๑๐๘.๘๑ บาท คงเหลือเงินปันผลที่ต้องจ่ายเพิ่มเติมให้กระทรวงการคลังอีกจำนวน๔๕๑,๔๓๓,๘๙๑.๑๙ บาท โดยกำหนดให้จ่ายภายใน๓๐ วัน ถัดจากวันที่ประกาศในราชกิจจานุเบกษา ทั้งนี้ บริษัท ไปรษณีย์ไทย จำกัดได้จัดสรรเงินไว้เป็นทุนสำรองเต็มจำนวนแล้วตั้งแต่ปี ๒๕๕๑ จำนวน ๑๒๕,๐๐๐,๐๐๐.๐๐ บาท๔. การพิจารณากรรมการพ้นตำแหน่งตามวาระและการเลือกกรรมการที่พ้นตำแหน่งตามวาระกลับเข้าดำรงตำแหน่งอีกกระทรวงการคลังเห็นสมควรให้กรรมการพ้นจากตำแหน่งตามวาระและแต่งตั้งกรรมการดังมีรายชื่อต่อไปนี้เป็นกรรมการในคณะกรรมการบริษัท ไปรษณีย์ไทย จำกัด๑) นางดนุชา ยินดีพิธ กรรมการ (ผู้แทนกระทรวงการคลัง)(กลับเข้าดำรงตำแหน่งอีกวาระหนึ่ง)๒) นายนรวัฒน์ โชติกุล กรรมการ (ผู้แทนกระทรวงการคลัง)(กลับเข้าดำรงตำแหน่งอีกวาระหนึ่ง)๓) นายรัฐพล ภักดีภูมิ กรรมการ(แทน พันตำรวจโท ชินโชติพุฒิวรรธธาดา)๔) นางสาวอานุสรา จิตต์มิตรภาพ กรรมการ(กลับเข้าดำรงตำแหน่งอีกวาระหนึ่ง)๕. การพิจารณากำหนดค่าตอบแทนกรรมการ๕.๑) การพิจารณาโบนัสกรรมการกระทรวงการคลังอนุมัติให้บริษัท ไปรษณีย์ไทย จำกัดจ่ายโบนัสกรรมการตามหลักเกณฑ์ของมติคณะรัฐมนตรีเมื่อวันที่ ๒ กรกฎาคม ๒๕๕๖ซึ่งบริษัท ไปรษณีย์ไทย จำกัดเป็นรัฐวิสาหกิจที่อยู่ในระบบประเมินผลการดำเนินงานรัฐวิสาหกิจโดยผลการประเมินผลการดำเนินงานของบริษัทไปรษณีย์ไทย จำกัด ประจำปีบัญชี ๒๕๕๖อยู่ที่ระดับคะแนน ๔.๐๖๓๒ ส่งผลให้โบนัสสุทธิที่กรรมการจะได้รับคิดเป็นจำนวนเงินทั้งสิ้น๑,๕๓๓,๒๓๘.๙๑ บาท๕.๒) การพิจารณาค่าตอบแทนกรรมการกระทรวงการคลังอนุมัติให้บริษัท ไปรษณีย์ไทย จำกัดกำหนดค่าตอบแทนกรรมการตามหลักเกณฑ์ของมติคณะรัฐมนตรีเมื่อวันที่ ๒ กรกฎาคม ๒๕๕๖กรรมการรัฐวิสาหกิจจะได้รับค่าตอบแทนรายเดือนไม่เกิน ๑๐,๐๐๐ บาทต่อคนต่อเดือน และเบี้ยประชุมรายครั้งไม่เกิน ๑๐,๐๐๐ บาท ต่อคนต่อครั้ง โดยประธานกรรมการให้ได้รับค่าตอบแทนรายเดือนเป็น ๒เท่าของกรรมการรัฐวิสาหกิจ ซึ่งกรรมการบริษัท ไปรษณีย์ไทย จำกัดจะได้รับเบี้ยประชุมรายครั้งไม่เกิน ๑๐,๐๐๐บาทต่อคนต่อครั้งไม่เกิน ๑ ครั้งต่อเดือน โดยประธานกรรมการจะได้รับสูงกว่ากรรมการร้อยละ๒๕ และรองประธานกรรมการได้รับสูงกว่ากรรมการร้อยละ ๑๒.๕ ทั้งนี้หลักเกณฑ์การจ่ายค่าตอบแทนและเบี้ยประชุมกรรมการรัฐวิสาหกิจและคณะกรรมการชุดย่อย/คณะอนุกรรมการ/คณะทำงานอื่นให้ปฏิบัติตามมติคณะรัฐมนตรีดังกล่าวข้างต้น๖. พิจารณาแต่งตั้งผู้สอบบัญชีและกำหนดค่าตอบแทนผู้สอบบัญชีกระทรวงการคลังอนุมัติการแต่งตั้งสำนักงานการตรวจเงินแผ่นดินเป็นผู้สอบบัญชีของบริษัทไปรษณีย์ไทย จำกัด ประจำปี ๒๕๕๗ รวมถึงเห็นชอบค่าธรรมเนียมการตรวจสอบบัญชีในปี ๒๕๕๗จำนวน ๑,๒๐๐,๐๐๐ บาท ตามที่คณะกรรมการบริษัท ไปรษณีย์ไทย จำกัด เสนอ เพื่อให้เป็นไปตามข้อบังคับของ บริษัท ไปรษณีย์ไทยจำกัด ข้อ ๒๓๗. พิจารณาเรื่องอื่น ๆกระทรวงการคลังเห็นสมควรเสนอวาระเพิ่มเติม เรื่องการแต่งตั้งกรรมการแทนกรรมการที่ขอลาออก ดังนี้๑) นายดอน ภาสะวณิช แทนนายณัฏฐวุฒิ โพธิสาโร๒) พลโทสาธิต พิธรัตน์ แทนนางสาวนงลักษณ์ พินัยนิติศาสตร์๓)ผู้ช่วยศาสตราจารย์หม่อมหลวง วิฏราธร จิรประวัติ แทน นายไกรทส องค์ชัยศักดิ์๔) นางสาวจารุวรรณ เฮงตระกูล แทนนายดิสทัต โหตระกิตย์๕)นายฐิติพงศ์ นันทาภิวัฒน์ แทนนายโกศลวัฒน์ อินทุจันทร์ยงโดยให้ถือความเห็นของกระทรวงการคลังดังกล่าวเป็นมติของที่ประชุมผู้ถือหุ้นตามนัยมาตรา๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒ทั้งนี้ ตั้งแต่บัดนี้เป็นต้นไปประกาศณ วันที่ ๒๕ สิงหาคม พ.ศ. ๒๕๕๗รังสรรค์ศรีวรศาสตร์ปลัดกระทรวงการคลังปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๑๘ กันยายน๒๕๕๗กฤษดายุทธ/ผู้ตรวจ๑๘ กันยายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๘๒ ง/หน้า ๑/๑๖ กันยายน ๒๕๕๗